શ્રાવણ માસ અંતર્ગત રવિવાર, સોમવાર, રક્ષાબંધન, જન્માષ્ટમી , અમાસ જેવા તમામ તહેવારો સહિત અંદાજિત 20 લાખ જેટલા ભક્તોએ શ્રી સોમનાથ મહાદેવના દર્શનનો લાભ લીધેલ હતો. તેમ જ સોશિઅલ મીડીયાના માધ્યમથી જુદાજુદા ચાલીસ દેશોમાં કરોડો લોકોએ શ્રી સોમનાથ મહાદેવના દર્શનનો લાભ લીધેલો જેમાં ફેસબૂક દ્વારા દોઢ કરોડ, ઇન્સ્ટાગ્રામ દ્વારા છ લાખ ચાલીસ હજાર અને ટ્વીટર દ્વારા તેર લાખ પચાસ હજાર લોકો દ્વારા શ્રી સોમનાથ મહાદેવના દર્શનનો લાભ લેવામાં આવ્યો હતો. શ્રી સોમનાથ ટ્રસ્ટના સહયોગથી વિવિધ સાંસ્કૃતિક કાર્યક્રમો પણ યોજાયાં જેમાં નામાંકિત કલાકારો દ્વારા લોકસાહિત્ય, લોકગીત,રાસગરબા, નાટકો વગેરે રજૂ કરાયાં હતાં. જેમાં કુમાર સંભવ મહાકાવ્ય આધારિત શિવપાર્વતી નૃત્ય નાટિકાએ ખૂબ આકર્ષણ જમાવી લોકોને મંત્રમુગ્ધ કર્યા હતાં. આ સમગ્ર દિવસોના કાર્યક્રમનો સ્થાનિક લોકો સહિત બહારથી દર્શનાર્થે પધારેલા યાત્રિકોએ બહોળી સંખ્યામાં લાભ લીધો હતો.